Φρειδερίκος Αύγουστος Κάβεντις (αξιωματικός Βρετανικού Στρατού)

Ο στρατάρχης λόρδος Φρειδερίκος Κάβεντις, αγγλ.: Field Marshal Lord Frederick Cavendish (Αύγουστος 1729 - 21 Οκτωβρίου 1803) ήταν αξιωματικός του Βρετανικού Στρατού και πολιτικός των Ουίγων. Αφού υπηρέτησε ως υπασπιστής του Γουλιέλμου δούκα του Κάμπερλαντ στη Γερμανία κατά τα πρώτα στάδια του Επταετούς Πολέμου, υπηρέτησε υπό τον Κάρολο Σπένσερ 3ο δούκα του Μάρλμπορω, στην επιδρομή στο Σαιντ Μαλό, και στη συνέχεια συμμετείχε στην επιδρομή στο Χερβούργο. Ο Κάβεντις διοικούσε την οπισθοφυλακή κατά την επιβίβαση, μετά την καταστροφική μάχη του Σαιντ Καστ, και συνελήφθη αιχμάλωτος. Μετά την απελευθέρωσή του, ο Φερδινάνδος πρίγκιπας του Μπράουνσβαϊγκ του ανέθεσε τη διοίκηση μίας ταξιαρχίας ιππέων, την οποία οδήγησε στη νίκη στη Μάχη του Βίλχελμσταλ τον Ιούνιο του 1762.

 Στρατιωτική σταδιοδρομία 
δεξιά|μικρογραφία|300x300εσ|Η Μάχη του Σαιντ Καστ, κατά την οποία αιχμαλωτίστηκε ο λόρδος Φρειδερίκος Κάβεντις.

Γεννημένος γιος του Γουλιέλμου Κάβεντις 3ου δούκα του Ντέβονσιρ, και της Αικατερίνης Κάβεντις (το γένος Χόσκινς), ο Κάβεντις διορίστηκε σημαιοφόρος στο 1ο Σύνταγμα Πεζικών Φρουρών στις 29 Απριλίου 1749.  Εισήλθε στην πολιτική ως βουλευτής του Ντέρμπισιρ το 1751.  Προήχθη σε υπολοχαγό στο 2ο Σύνταγμα Πεζικών Φρουρών και σε λοχαγό στον Στρατό Ξηράς στις 17 Μαρτίου 1752. 

Το 1754 ο Κάβεντις παραχώρησε την έδρα του Ντέρμπισιρ για τον αδελφό του Γεώργιο, και επέστρεψε στο Κοινοβούλιο ως βουλευτής του Ντέρμπυ.  Αποσπάστηκε στο 29ο Σύνταγμα Πεζικού ως αντισυνταγματάρχης, και πήγε στην Ιρλανδία με τον αδελφό του Γουλιέλμο Κάβεντις μαρκήσιο του Χάρτινγκτον, νεοδιορισθέντα λόρδο Υποδιοικητή της Ιρλανδίας, το 1755. 

Ο Κάβεντις προήχθη σε λοχαγό στο 1ο Σύνταγμα Πεζικών Φρουρών, και σε αντισυνταγματάρχη στον Στρατό την 1η Ιουνίου 1756  και υπηρέτησε ως υπασπιστής του Γουλιέλμου δούκα του Κάμπερλαντ στη Γερμανία το καλοκαίρι του 1757 κατά τα πρώτα στάδια του Επταετούς Πολέμου.  Προήχθη σε συνταγματάρχη στις 7 Μαΐου 1758, και διορίστηκε υπασπιστής του βασιλιά στις 9 Μαΐου 1758,  υπηρέτησε υπό τον Κάρολο Σπένσερ 3ο δούκα του Μάρλμπορω, κατά τη διάρκεια της επιδρομής στο Σαιντ Μαλό τον Ιούνιο του 1758, και στη συνέχεια συμμετείχε στην επιδρομή στο Χερβούργο τον Αύγουστο του 1758. Heathcote, p. 82 Διοίκησε την οπισθοφυλακή κατά την επιβίβαση μετά την καταστροφική μάχη του Σαιντ Καστ τον Σεπτέμβριο του 1758, και όταν πιάστηκε αιχμάλωτος, προσφέρθηκε γενναία να παραμείνει αιχμάλωτος με το σκεπτικό ότι ήταν μέλος του Κοινοβουλίου. Παρ' όλα αυτά, τον Οκτώβριο του 1758, αφέθηκε ελεύθερος από τον Εμμανουέλ Αρμάν ντε Βινιερό ντυ Πλεσί δούκα του Αιγκιγιόν σε ανταλλαγή με έναν Γάλλο αξιωματικό ισότιμου βαθμού 

Ο Κάβεντις έγινε συνταγματάρχης του 67ου Συντάγματος Πεζικού τον Οκτώβριο του 1759, και συνταγματάρχης του 34ου Συντάγματος Πεζικού τον Οκτώβριο του 1760.  Προήχθη σε υποστράτηγο στις 7 Μαρτίου 1761, και απέπλευσε για τη Γερμανία, όπου ο Φερδινάνδος πρίγκιπας του Μπράουνσβαϊγκ του ανέθεσε τη διοίκηση μίας ταξιαρχίας ιππέων, την οποία οδήγησε στη νίκη στη Μάχη του Βίλχελμσταλ τον Ιούνιο του 1762.  Μέρος της ταξιαρχίας του έπεσε σε ενέδρα κατά την πολιορκία του Κάσελ τον Οκτώβριο του 1762. 
μικρογραφία|300x300εσ|Τουίκενχαμ Παρκ Χάους
Ο Κάβεντις προήχθη σε υποστράτηγο στις 30 Απριλίου 1770, αλλά λόγω των συμπαθειών του, δεν συμμετείχε στην Αμερικανική Επανάσταση.  Το 1780 αποσύρθηκε από το Κοινοβούλιο, και τη θέση του κατέλαβε ο ανιψιός του λόρδος Γεώργιος Κάβεντις. Προήχθη σε στρατηγό στις 20 Νοεμβρίου 1782 , και σε στρατάρχη στις 30 Ιουλίου 1796. 

Απεβίωσε στο σπίτι του, στο Τουίκενχαμ Παρκ, στις 21 Οκτωβρίου 1803 και τάφηκε στον οικογενειακό τάφο στον Καθεδρικό Ναό του Ντέρμπυ.  Άφησε το μεγαλύτερο μέρος της περιουσίας του στον ανιψιό του, λόρδο Γεώργιο Κάβεντις, μετέπειτα 1ο κόμη του Μπέρλινγκτον. 

 Οικογένεια 
Ο Κάβεντις δεν νυμφεύτηκε ποτέ, και δεν απέκτησε παιδιά. 

 Αναφορές 

 Πηγές 


 Εξωτερικοί σύνδεσμοι 
 "Cavendish, Frederick (1729-1803)" . Dictionary of National Biography. London: Smith, Elder & Co. 1885–1900.

Κατηγορία:Οικογένεια Κάβεντις
Κατηγορία:Στρατάρχες της Μεγάλης Βρετανίας